इंग्लंडमध्ये यशस्वी कसोटी पदार्पण केल्यानंतर, द्रविडला ऑस्ट्रेलियाविरूद्ध दिल्ली येथे पार पडलेल्या पहिल्या बॉर्डर-गावस्कर चषकाच्या एकमेव कसोटी सामन्यात खेळण्याची संधी मिळाली. हा त्याचा भारतातील पहिलाच सामना. पहिल्या डावात सहाव्या क्रमांकावर फलंदाजीला येत त्याने ४० धावा केल्या. नोव्हेंबर १९९६ मध्ये दक्षिण आफ्रिकेविरूद्ध घरच्या मालिकेदरम्यान अहमदाबादमध्ये झालेल्या तीन पैकी, पहिल्या कसोटी सामन्यात द्रविड प्रथमच तिसर्‍या क्रमांकावर फलंदाजीस उतरला. त्यानंतर दुसर्‍या कसोटीत त्याला सलामीवीराच्या स्थानावर बढती मिळाली आणि तिसर्‍या कसोटीत तो पुन्हा पाचव्या क्रमांकावर फलंदाजीसाठी उतरला. मालिकेमध्ये त्याची कामगिरी फारशी चांगली झाली नाही. त्याने २९.१६ च्या सरासरीने १७५ धावा केल्या, तरीही भारतातर्फे मालिकेतील तो तिसरा सर्वोत्तम फलंदाज होता.<ref name="Most runs: South Africa in India Test series, 1996/97"></ref> भारताने कसोटी मालिका २-१ अशी जिंकली.

दोन आठवड्यांनंतर भारतीय संघ तीन कसोटी सामन्याची मालिका खेळण्यासाठी दक्षिण आफ्रिकेला रवाना झाला. डर्बन येथील पहिल्या कसोटीत विजयासाठी ३९५ धावांची गरज असताना, उसळत्या आणि वळत्या खेळपट्टीवर भारताचा संघ अवघ्या ६६ धावांत बाद झाला. त्या डावात नाबाद २७ धावा करून दोन अंकी धावसंख्या करणारा द्रविड हा एकमेव फलंदाज होता. दुसर्‍या कसोटीच्या दुसर्‍या डावात द्रविडला पुन्हा तिसर्‍या क्रमांकावर बढती मिळाली. जरी द्रविडने १२ धावा केल्या आणि भारताच्या पदरी ह्या सामन्यातही पराभव पडला, तरी ह्या चालीचे खरे फलित भारताला मिळाले ते वॉंडरर्सच्या तिसर्‍या कसोटीत. द्रविडने पहिल्या डावातील पहिले शतक साजरे करताना १४८ धावा केल्या, आणि दुसर्‍या डावातही ८१ धावा करून भारताच्या कसोटी विजयाच्या समीप नेऊन ठेवले होते. परंतू त्यानंतर गडगडाटासह आलेले वादळ आणि डॅरेल कलीननच्या शतक दक्षिण आफ्रिकेच्या मदतीसाठी धावून आले आणि सामना अनिर्णितावस्थेत संपला. ह्या सामन्यातील द्रविडच्या कामगिरीमुळे त्याला त्याचा कसोटी क्रिकेट मधील पहिला सामनावीराचा पुरस्कार मिळाला. मालिकेमध्ये भारतातर्फे द्रविडने ५५.४० च्या सरासरीने सर्वाधिक २७७ धावा केल्या.<ref name="Top scorers in India tour of South Africa 1996/97 Test series"></ref>

दक्षिण आफ्रिकेनंतर वेस्ट इंडीजविरूद्ध सुद्धा त्याने आपल्या कामगिरीतील सातत्य कायम राखले. वेस्ट इंडीजविरूद्धच्या पाच सामन्याच्या कसोटी मालिकेतही तो भारतातर्फे सर्वाधिक धावा करणारा फलंदाज होता. त्याने चार अर्धशतकांसहित ७२.०० च्या सरासरीने ३६० धावा केल्या. त्याच्या चांगल्या कामगिरीनंतर सुद्धा, भारताने मालिका ०-१ अशी गमावली. जॉर्जटाऊन मधील पाचव्या सामन्याच्या पहिल्या डावात त्याने केलेल्या ९२ धावांमुळे त्याला शिवनारायण चंद्रपॉलसोबत सामनावीराचा बहुमान विभागून देण्यात आला. या मालिकेसोबत, द्रविडने त्याच्या एका संपूर्ण यशस्वी कसोटी मोसमाची सांगता केली. १९९६/९७ च्या मोसमात १२ सामन्यांमध्ये सहा अर्धशतके आणि एका शतकासहित ५०.११ च्या सरासरीने ८५२ धावा करून तो कसोटी सामन्यांत सर्वाधिक धावा करणारा फलंदाज होता.

द्रविडच्या कामगिरीतील सातत्य यानंतरही कायम राहिले. नंतरच्या आठ कसोटी सामन्यांत त्याने सात अर्धशतके केली, ज्यात ६ लागोपाठच्या अर्धशतकांचा (श्रीलंका आणि ऑस्ट्रेलियाविरूद्ध प्रत्येकी ३) समावेश होता. असे करणारा गुंडप्पा विश्वनाथनंतर तो दुसराच भारतीय फलंदाज. श्रीलंकेमध्ये, श्रीलंकेविरूद्ध दोन सामन्यांच्या कसोटी मालिकेत खराब कामगिरी करूनही द्रविडची निवड त्यास संघासोबतच्या मायदेशी खेळविल्या गेलेल्या तीन सामन्यांच्या कसोटी मालिकेसाठी झाली. त्यात त्याने ७६.०० च्या सरासरीने ३०४ धावा केल्या. १९९७/९८ च्या कसोटी मोसमाच्या शेवटापर्यंत त्याने २२ कसोटी सामन्यांत १५ अर्धशतके केली, ज्यामध्ये चार नव्वदपेक्षा जास्त धावा आणि एका शतकाचा समावेश होता.
द्रविडच्या शतकांचा दुष्काळ पुढच्याच मोसमात संपुष्टात आला. त्याने आधीच्या मोसमापेक्षा वरचढ कामगिरी करताना चार शतके आणि एका अर्धशतकासहित ६२.६६ च्या सरासरीने ७ कसोटी सामन्यांत ७५२ धावा केल्या.<ref name="Dravid's test performance: 1998/99 season"></ref> त्यापैकी पहिले शतक आले ते झिम्बाब्वे दौर्‍यावर. झिम्बाब्वेविरूद्ध दोन्ही डावात द्रविडने अनुक्रमे ११८ आणि ४४ धावा अशा सर्वात जास्त धावा केल्या.<ref name="Only test, India tour of Zimbabwe 1998/99"></ref> त्याच्या अशा कामगिरीनंतरही भारताला तो एकमेव कसोटी सामना गमवावा लागला. यानंतरच्या १३ वर्षांत, ज्या ज्या कसोटीत द्रविडने शतक केले तेव्हा भारताचा पराभव झाला नाही. 

पुढच्या दौर्‍यावरील न्यूझीलंडविरूद्धच्या मालिकेची सुरवात झाली ती दुसर्‍या कसोटीच्या पहिल्या डावातील त्याच्या कसोटी कारकि‍र्दीतील पहिल्या ‘डक’ने (पहिली कसोटी एकही चेंडू न टाकता रद्द केली गेली) आणि शेवट झाला तो हॅमिल्टनमधील तिसर्‍या कसोटीतील दुहेरी शतकाने.<ref name="India tour of New Zealand 1998/99, 3rd Test"></ref> त्याने पहिल्या आणि दुसर्‍या डावात अनुक्रमे १९० आणि १०३ धावा केल्या. एका कसोटीच्या दोन्ही डावांत शतके करणारा तो विजय हजारे आणि सुनील गावस्कर, यांच्यानंतर तिसरा भारतीय फलंदाज.<ref name="Match report: 3rd Test, India tour of New Zealand 1998/99"></ref> त्याच्या न्यूझीलंडविरूद्धच्या १९० धावांच्या खेळीत, त्याने जवागल श्रीनाथ सोबत ८व्या गड्यासाठी १४४ धावांची विक्रमी भागीदारी केली. सामना अनिर्णितावस्थेत संपला.

त्या महिन्याच्या शेवटी, भारतीय संघ मायदेशी पाकिस्तानविरूद्ध दोन कसोटी सामन्याची मालिका खेळला. मालिकेत द्रविड समाधानकारक कामगिरी करू शकला नाही. आणि भारताच्या पदरी पहिल्या सामन्यात पराभव पडला परंतू दिल्लीला झालेल्या दुसर्‍या सामन्याच्या दुसर्‍या डावात कुंबळेने घेतलेल्या ऐतिहासिक १० बळींमुळे भारताने सामना जिंकला. द्रविडने कुंबळेचा आठवा बळी मुश्ताक अहमदचा झेल घेतला.

दोन आठवड्यांनंतर पहिल्या आशियायी कसोटी चॅम्पियनशीपमध्ये पाकिस्तानविरूद्ध भारत असा सामना झाला. द्रविड सामन्यात फक्त २४ आणि १३ धावा करू शकला आणि भारताने इडन गार्डन्सवर झालेला सामना गमावला. कोलंबो येथे झालेल्या दुसर्‍या सामन्यात श्रीलंकेविरूद्ध द्रविडने पहिल्या डावात शतक झळकावले आणि दुसर्‍या गड्यासाठी सदागोपान रमेशसोबत २३२ धावांची विक्रमी भागीदारी केली. त्याशिवाय शॉर्ट लेगला क्षेत्ररक्षण करताना रसेल आर्नॉल्डला धावचीत केले.<ref name="2nd Test, Asian Test Championship 1998/99, Ind vs SL, Daily report"></ref> चवथ्या दिवशी सकाळी त्याच स्थानावर क्षेत्ररक्षण करताना जयवर्धनेने टोलावलेला एक चेंडू त्याच्या हेल्मेटमधून त्याच्या डाव्या डोळ्याच्या खाली लागला. झालेल्या इजेमुळे तो दुसर्‍या डावात फलंदाजीला येऊ शकला नाही. भारताला सामना अनिर्णित राखण्यावर समाधान मानावे लागले आणि त्यामुळे अंतिम सामन्यासाठी संघ पात्र होऊ शकला नाही.

कसोटी क्रिकेटमधील यश
२००३-०४ चा मोसम
२००४-०५ मोसम
ब्रॅंडेड – दोन स्वरूपांची गोष्ट